**CAMPUS DE BÀSQUET FONTAJAU**

**L’Unigirona** CB com a entitat organitzadora i el **BC Fontajau,** com col·laborador us donen la benvinguda i us agraïm un any més la vostra confiança.

A continuació us detallem una sèrie d’informacions que poden ser del vostre interès.

**1** .**INSCRIPCIÓ.**

En la present edició hem modificat el procés d’inscripció per adaptar-ho a les mesures sanitàries per fer front al COVID 19, us el detallem a continuació:

1. Descarrega’t el formulari d’inscripció al web dels clubs [www.unigirona.cat](http://www.unigirona.cat) ó [www.bcfontajau.com](http://www.bcfontajau.com) i emplena’l amb les vostres dades. (Amb l’Adobe acrobat el podràs editar i escriure a sobre). Llegeix atentament el qüestionari sanitari i els requisits de prevenció davant el COVID 19 per poder participar. És obligatòria la signatura a la declaració responsable per part dels pares dels participants, a més de l’autorització per participar a l’activitat.
2. Efectua un pagament de 30€ en concepte de reserva de plaça, al Nº de CC Unigirona Caixabank ES25 2100 9046 9602 0008 4318
3. Envia el formulari i el justificant de pagament dels 30€ per e-mail a: [promocio@unigirona.cat](mailto:promocio@unigirona.cat) (de moment no es pot fer de forma presencial a les oficines dels clubs).
4. Et respondrem per e-mail i t’assignarem una plaça provisional segons ordre d’arribada de la documentació.
5. Quan avancem en les fases de desescalada i les autoritats sanitàries autoritzin definitivament la realització de les activitats d’estiu per la mainada, us informarem d’aquest fet per e-mail.
6. En aquest moment ja podreu formalitzar finalment la inscripció, efectuar el pagament (l’import de l’activitat en l’opció escollida menys els 30€ de paga i senyal), en un termini de 2-3 dies i enviar el justificant de pagament a [promocio@unigirona.cat](mailto:promocio@unigirona.cat) . També la resta de la documentació actualitzada que us quedi pendent, amb foto de la targeta sanitària i el llibre de vacunes.
7. Una vegada complerts els tràmits us confirmarem la plaça definitiva.

**Condicions de devolució:**

-Els 30€ de paga i senyal no es retornaran en el cas que no s’acabi de formalitzat la inscripció per causes particulars dels inscrits.

-En el cas de declaració de l’estat d’alarma ó de retrocés en la fase de desescalada per part de les autoritats sanitàries en les que no s’autoritzi la realització de les activitats d’estiu per infants, es retornaran íntegrament tots els imports rebuts per part del club, (a excepció de les comissions bancàries, si fos el cas).

-Una vegada començada l’activitat, en el cas d’haver d’aplicar mesures de confinament per simptomatologia de COVID 19, ó contacte amb diagnosticats positius, el club aplicarà els protocols marcats per l’administració pública en quant a la devolució de quotes.

**2.ESPAIS.**

Farem servir el pavelló municipal de Fontajau, pista auxiliar, (6 cistelles), pista blava grada jove, (2 cistelles). Per activitats de lleure: Ribes del Ter, Parc de La Devesa, Vies Verdes tram Girona-Olot, parc de Domeny i piscina municipal de La Devesa, (si les autoritats sanitàries ho autoritzen).

**3. ENTRADES / SORTIDES.**

Es prega complir els horaris d’entrada i sortida. Es concedeix 5 minuts de marge per cortesia.

-Les entrades i sortides sempre, es faran per la porta de baix amb el guarda de seguretat del Pavelló de Girona-Fontajau. Hi haurà una porta específica de campus tant per entrar com per sortir. Es prega a les famílies que esperin fora.

-Si el vostre fill/a pot sortir sol, ens heu d’autoritzar per escrit.

**4. QUÈ CAL PORTAR.**

-Roba esportiva. pantalons curts i samarreta de màniga curta, gorra i mitjons.

-Recomanable portar motxil·la amb una muda esportiva de recanvi, per si es fan jocs d’aigua.

-calçat esportiu, vamves, si és específic de bàsquet millor.

-Al matí han de portar esmorzar i aigua.

-Sempre va bé tenir a la bossa crema solar i loció antimosquits.

-Dies de piscina i jocs d’aigua, cal que portin banyador, xancles, tovallola i crema solar.

-Mòbils: pels nois/es més grans que venen sols i porten mòbil, és obligatori tenir-ho apagat durant la durada de l’activitat. En cas d’ús necessari s’ha de demanar permís al monitor del grup o coordinadora del casal.

**5. SERVEI DE MENJADOR.**

-Es prepararà un espai de menjador al Hall Nord del pavelló.

-L’empresa proveïdora és Catering Vilanova SL. [www.cateringvilanova.com](http://www.cateringvilanova.com) . Uns dies abans penjarem el menú previst al tauler d’anuncis i si ens ho demaneu us el podem fer arribar per mail. També podeu fer servir el servei de menjador per dies puntuals, a un preu de 5€/àpat.

-En cas d’al·lèrgia o intolerància alimentària, cal que ens ho feu saber a través del qüestionari sanitari i no està de més que aviseu personalment a la coordinadora del casal.

**6. PISCINA.**

Aquest estiu no sabem si ens autoritzaran a utilitzar la piscina municipal de La Devesa com anys anteriors, en els que anàvem un parell de dies per setmana de 13h a 14h. Tot fa preveure que reduiran els ratios dels grups, la capacitat d’aforament de la piscina, fet que farà complicat que hi hagi franges horàries d’ús per a tots els casals i campus.

**7. SALUT**

El campus contractarà una assegurança d’accidents que inclou la responsabilitat civil amb la Fundació de Pere Tarrés, Grup Catalana Occident, que es fa càrrec de l’atenció mèdica en cas d’incidents en el transcurs de l’activitat. L’assegurança cobreix la primera visita i l’atenció sanitària a un centre mèdic (també intervencions quirúrgiques si fos necessari). El posterior seguiment correspon als pares a través de SS o les seves pòlisses de salut privades.

El centre recomanat és:

-Clínica Girona, C/ Joan Maragall, 26,  17002 Girona 972 210 400

El protocol que seguim en cas d’accident, és el següent:

-Primera atenció per part dels responsables de salut de l’activitat, que farà una primera exploració i valorarà el procediment a seguir .

-comprovació de la fitxa sanitària corresponent amb l’estat de salut, medicacions i al·lèrgies.

-En cas que considerem que es requereix tractament mèdic i trasllat a un centre mèdic especialitzat, es trucarà als telèfons que ens heu facilitat en el qüestionari sanitari.

-Si no es trobés a ningú en aquests telèfons o no poguéssiu venir, trucaríem al 112 per sol·licitar assistència i procediríem al trasllat de l’accidentat a l’Hospital Josep Trueta, molt a prop del pavelló. El nen/a sempre anirà acompanyat per personal del campus.

-Si veniu a recollir el nen/a personalment, podeu escollir a quin centre mèdic portar-lo.

En principi no es subministrarà cap medicament en horari de casal, si fos estrictament necessari cal que ens signeu una autorització per escrit, especificant medicament, horari, dosi, etc.

És important que ens feu arribar el llibre de vacunes, degut al cas de diftèria a Olot de fa uns anys. Atenció, no es obligatori que estiguin al dia en el seu Pla de vacunació. Però si algun nen/a no està al corrent del Pla de vacunació continuada, es recomana que ens ho feu saber als responsables, per si aparegués algun brot de malaltia infecciosa, estar al cas.

MESURES COVID 19

Per poder participar al campus, els inscrits han de complir els següents requisits per a preservar la salut del grup, com són:

-Absència de malaltia i de simptomatologia compatible amb la COVID 19, (febre, tos, dificultat respiratòria, malestar, diarrea...) o amb qualsevol altre quadre infecciós. Per a reincorporar-se de nou a l’activitat els infants han d’estar asimptomàtics durant 48h en el cas de simptomatologia no COVID 19 i 14 dies quan es tracti de simptomatologia compatible.

-No convivents o contacte estret amb positiu confirmat o simptomatologia compatible en els 14 dies anteriors.

-Calendari vacunal actualitzat, (exceptuant vacunacions posposades pel període de confinament). Requisit per a la inscripció. En el cas d’infants no vacunats o infants amb el calendari pendent d’actualització, caldrà garantir un interval mínim de 15 dies entre la vacunació i l’inici de l’activitat.

-En infants o adolescents amb patologies prèvies de base caldrà que siguin valorats pels serveis mèdics de manera individual la idoneïtats de participar en determinats tipus d’activitats, donat que son població de major risc enfront a la COVID 19.

**8. PLANNING ACTIVITATS**

8’55h-9h: entrada

9h-11h: 1r block d’activitats. Bàsquet/lleure.

11-11’30h: esmorzar

11’30-13h: 2n block d’activitats. Lleure/bàsquet.

13h: sortida inscripció matins.

13h-14’15: 1r torn de menjador. Joc lliure. Ludoteca, ping pong, jocs de taula

14,15h-15h. 2n torn de menjador. Joc lliure. Ludoteca, ping pong, jocs de taula.

15h: sortides / entrades de tarda.

15-17h: activitat de tarda. Bàsquet.

17h-17,05h sortida de tarda.

**9. BÀSQUET**

El nivell d’exigència del entrenaments anirà en funció dels inscrits. El primer dia d’activitat realitzem la selecció de grups, tenint en compte l’edat i el nivell esportiu i farem l’assignació dels entrenadors i monitors a cada grup. Alguns grups poden portar una dinàmica més intensiva que altres en funció de les característiques dels inscrits, edat, nivell esportiu.

Els grups de cistella petita, normalment tenen una dinàmica més de lleure i amb activitats lúdiques complementàries, adients a la seva edat. Als matins es realitzen els entrenaments d’equip més exigents i a les tardes es porten a terme les activitats més lúdiques de bàsquet, amb concursos de tirs, campionats de diferents modalitats, partits, competicions.

Amb motiu de la COVID 19, segurament haurem d’adaptar el programa tècnic del campus, reduint els grups de treball, augmentant els espais, fent menys estones de partits i més d’entrenaments de tècnica individual, (que després d’aquests mesos parats ja ens anirà bé per recuperar el nivell).

**10. ENTRENADORS**

La direcció està a càrrec d’en Xavi Fernàndez, entrenador nacional per la FEB.

La coordinació esportiva anirà a càrrec d’en Nil Frías, CAFE per l’Euses, entrenador per la FCB i en l’actualitat col·laborador del programa segle XXI de la FEB.

El personal són monitors i entrenadors de bàsquet per la FCB i de l’entorn dels clubs de l’Unigirona i del BC Fontajau. Cada any comptem amb la visita de jugadors/es professionals i entrenadors de primer nivell que realitzen alguna masterclass o clínic.

**11. ATENCIÓ A LES FAMÍLIES. AMPLIACIONS D’INSCRIPCIÓ**

Per tràmits administratius o ampliar els torns d’activitat o horaris, consulteu a la Carla Jou.

En cas de realitzar canvis s’ha d’efectuar el pagament en el moment del canvi. També en els casos de quedar-se a dinar dies determinats.

Per atendre les famílies, ens trobareu a la porta d’accés a les entrades i sortides de l’activitat, a les 9h, 13h, 15h i 17h.

Pavelló de Girona-Fontajau: 972 226 136 oficines Uni: 972 64 78 66

Coordinador de bàsquet: Nil Frías [nilfrias14@gmail.com](mailto:nilfrias14@gmail.com)

Administració: Carla Jou, 627 03 55 48 [carla@unigirona.cat](mailto:carla@unigirona.cat)

Director: Xavi Fernández: 607 84 59 11 [direccio@unigirona.cat](mailto:direccio@unigirona.cat)

Posarem un tauler d’anuncis a l’entrada del pavelló on us anirem informant de temes puntuals.

**Amb motiu de la COVID 19, no està prevista fer reunió informativa per les famílies En cas de dubtes o qüestions particulars us podeu posar en contacte a través del mail amb els responsables.**

**Contacteu al mòbil via whats app només en qüestions urgents i/ó importants. Gràcies.**